Deipyle

Deipyle oli kreikkalaisessa mytologiassa Argoksen kuninkaan Adrastoksen ja tämän puolison Amfithean tytär.

Oraakkeli kertoi Adrastokselle, että tämän tytär menisi naimisiin villikarjun kanssa. Kun Adrastos löysi Tydeuksen, Oineuksen pojan, yöllä taistelemassa palatsissaan Polyneikeen kanssa, hän erottaessaan riitelijöitä toisistaan huomasi Tydeuksen kilvessä villikarjun kuvan. Niin hän antoi Deipylen tälle vaimoksi. Suhteesta syntyi Diomedes.

Lähteet 

Kreikkalainen mytologia